Errieda du Toit blog: Pere en koekbrood vir ontbyt | SARIE
Foto: Vars pere. Pere kom in alle vorms, nes ma's 6 Mei 2015
Errieda du Toit blog: Pere en koekbrood vir ontbyt	deur Errieda du Toit
Soos Moedersdag naderkom, dink ek aan my pa wat elke jaar vir Ma ’n liefdesbriefie geskryf het, omdat hy (weer eens) ’n geskenk vergeet het, of om plan te maak sodat sy nie hoef te kook nie. Nie dat sy enigiets verwag het nie – want om hom en haar kinders by haar aan tafel te hê was klaar genoeg. Sy was tevrede om kos te maak, solank ons sonder om te kla afdra en kombuis aan die kant maak. Vanjaar bedien ek Ma met koffie-gestoofde pere op geroosterde piesangbrood vir brekfis, sodat die bederf vroegdag kan begin.
Ek en Ma FOTO’S: Ian en Errieda Du Toit
Pere in koffiesous FOTO: Ian en Errieda du Toit
Piesangbrood gesmeer met die koffiegegeurde roomkaas – maar voor die pere opgesit is FOTO: Ian en Errieda du Toit
KOFFIE-EN-KARDEMOMPERE EN ROOMKAAS OP GEROOSTERDE PIESANGBROOD Die pere lê soos waaiers op die koekbrood met die lekkerste koffiestroop denkbaar bo-op. Die piesangbrood se mengmetode is die maklikste nog met ’n fyn tekstuur wat die koffiestroop opslurp. Rooster die brood vir ektra tekstuur. Elke element kan die vorige dag gemaak word.
Lig die pere versigtig uit die kookvloeistof met ’n gaatjieslepel en hou eenkant om te dreineer. Gooi die kookstroop deur ’n siffie en gooi terug in die kastrol. Laat die vloeistof 10 – 15 minute afkook tot die stroop verdik. Laat afkoel.
2 – 3 ryp piesangs (fyngemaak)
Voorsit: Sny piesangbrood in dik snye en rooster. Laat ‘n minuut of wat afkoel, plaas op koekbordjie en smeer ’n dik laag koffie-roomkaas op. Rangskik die peer in waaiervorm op die brood en giet koffiestroop oor. Sit voor met ’n koekvurkie.